open-index/open-wikipedia-markdown huggingface dataset:
Елитна религија

Во социологијата, **елитната религија** се дефинира како симболи, ритуали и верувања кои се признати како легитимни од страна на лицата во раководни улоги на таа религија. Елитната религија често се споредува со народната религија или со религиозните симболи и верувања на масите. Според ова, елитната религија е „официјална религија“, како што ја застапуваат водачите на религијата.  Некои истражувачи го сметаат концептот како потенцијално применлив за низа внатрешни религиозни поделби како што се ортодоксијата наспротив хетеродоксијата, помеѓу свештенството и лаиците или помеѓу богатите следбеници на религијата и сиромашните.

## Контраст со народната религија
Додека примарниот израз на елитната религија е во религиозната идеологија, народната религија првенствено се изразува во религиозни обреди и симболи. Идеологијата на елитната религија се карактеризира како внатрешно обединета, додека верувањата или идеите што лежат во основата на различните народни религиозни ритуали можат да бидат некомпатибилни едни со други. Народните религиозни практики што се однесуваат на клучните ритуали во општеството, како што се церемониите за полнолетство, можат да станат предмет на интензивна критика од страна на елитата.

## Наводи

Категорија:Религиозни верувања, традиции и движења
Хетеродоксија

Во религијата, **хетеродоксија** или **иноверие** (од старогрчкиот: ,  + , ) значи „сите мислења или доктрини што се спротивни на официјалната или ортодоксна позиција“.

*Хетеродоксија* е исто така црковен жаргонски термин, дефиниран на различни начини од различни религии и цркви. На пример, во некои групи, хетеродоксијата може да ги опише верувањата што се разликуваат од строго ортодоксните ставови, но кои не се ниту формален ниту материјален вид на ерес.

## Христијанство

### Источно православие
Во рамките на Источната православна црква, терминот се користи првенствено во однос на христијанските цркви и деноминации кои не припаѓаат на заедницата на Источните православни цркви и кои застапуваат доктрини спротивни на прифатеното Свето предание.

### Протестантизам
Чарлс Спурџен изјавил:[Ќе] најдете духовен живот во секоја црква. Знам дека фанатикот верува дека сите вистински побожни луѓе припаѓаат на деноминацијата што тој ја краси. Окртодоксија е мојата доксија; хетеродоксија е доксијата на некој друг кој не се согласува со мене.

## Ислам
Арапскиот збор  го користат шиитските муслимани за да ги опишат верувања што се сметаат за екстремно хетеродоксни (терминот има сличности со христијанската употреба на зборот „ерес“). Особено, терминот се користи за да се опишат верувањата на малцинските муслимански групи кои им припишуваат божествени карактеристики на член од семејството на Мухамед (особено на Али) или на раните придружници на Пророкот, како што е Салман Персиецот. Претпоставката е дека групите опишани на овој начин отишле предалеку и почнале да ги поврзуваат со Бога ().

## Хиндуизам
Главните школи на индиската филозофија кои ја отфрлаат апсолутноста на Ведите, вклучувајќи ги будизмот и џаинизмот, биле сметани за хетеродоксни од страна на хиндуизмот. Во 2015 година, Врховниот суд на Индија пресудил дека хиндуизмот не може да се стесни на одредени верувања или доктрини, велејќи дека тој „ги вклучува сите форми на верување без да налага избор или елиминирање на кое било единствено верување“.

## Кина
Кон крајот на 1999 година, во Кина бил донесен закон со кој се забранувле „хетеродоксните религии“. Ова било применето ретроактивно на Фалун Гонг, духовна практика воведена за јавноста во Кина од Ли Хонгџи () во 1992 година.

## Наводи

## За понатамошно читање

* 
Категорија:Верски учења и доктрини
Категорија:Христијански поими
Алакинце (Србија)

**Алакинце** е населено место во општината Сурдулица, Пчињски Управен Округ, Србија. Според пописот од 2022 година имало 1.371 жител.

## Поврзано
* Сурдулица
* Пчињски Управен Округ
* Јужна Србија

## Наводи

Категорија:Сурдулица
Категорија:Населени места во Јужна Србија
Брз автобуски превоз

[мини|Mercedes Citaro RATP, линија TVM, [Кретеј, Париз]]
**Брз автобус** или **метробус** () — начин на организирање на автобуски (или тролејбуски) превоз што се одликува со повисоки оперативни одлики во споредба со традиционалните автобуски линии (брзина, сигурност, превозна способност). Во некои гледишта (особено, во однос на брзината), системите за брз автобуски превоз се споредливи со системите за лесен шински превоз (брз трамвај).

Првиот систем за брз автобуски превоз (БАП) во светот бил Runcorn Busway во Ранкорн Њу Таун, Англија, кој започнал со работа во 1971 г. Заклучно со март 2018 г., вкупно 166 града на шест континенти вовеле системи за БАП, кои опфаќаат 4.906 км ленти и опслужуваат околу 32,2 милиони патници секој ден.

Македонија, поточно нејзиниот главен град Скопје, покажала значителен интерес за воведување на систем за брз автобуски превоз (БAП). Меѓутоа, проектот се соочил со значителни одложувања и политички пречки.

## Особености
Системите за брз автобуски превоз се разликуваат од обичните автобуски системи по една или повеќе одлики:

* Трасите минуваат по посебни ленти (целосно или во поголем дел). На крстосниците, автобусите имаат предност.
* Често се користат нестандардни автобуси, на пример, зглобни повеќеделни автобуси.
* На некои системи, автобуските постојки наликуваат на железнички станици: тие се затворени од сите страни, имаат билетарници и инфопултови, и се опремени со турникети (што придонесува за побрзо влегување на патниците во автобусот, бидејќи проверката и купувањето билети се врши пред влегувањето).
* На некои системи се користат насочувани автобуси.

## Наводи

__СОСОДРЖИНА__
__ИНДЕКС__

Категорија:Одржлив урбанизам
Категорија:Автобуски превоз
Фирдо Илица-Алили

**Фирдо Илица-Алили** ( во  — ) — учесник во НОВ на Македонија.

## Животопис
Делувала во родниот град од февруари 1943 година кога била опфатена во организацијата на градот. Наскоро станала член на воспитна СКОЈ група од Албанки со која раководела до конечното ослободување на Дебар. Во нејзиниот дом се одржувале илегални состаноци.

## Наводи

Категорија:Учесници во НОБ
Категорија:Жени во НОБ
Ортодоксија

**Правоверство** или **ортодоксија** () — придржување кон наводно „точно“ или на друг начин мејнстрим или класично прифатено верување, особено во религијата. 

Ортодоксијата во христијанството се однесува на прифаќање на доктрините дефинирани според разни верувања и екуменски собори од антиката, но различните цркви прифаќаат различни верувања и собори. Ваквите разлики во мислењата се развиле од бројни причини, вклучувајќи ги јазичните и културните бариери. Во христијанскиот свет, источното православие и ориенталното православие понекогаш се нарекуваат едноставно *„ортодоксни“*.

Во некои земји каде главен јазик е англискиот, Евреите кои се придржуваат до сите современо применливи заповеди утврдени во Пишаната и Усната Тора честопати се нарекуваат ортодоксни Евреи. Бидејќи ова може да вклучува многу Евреи кои можеби не мора нужно да се идентификуваат со терминот *„ортодоксни“*, како што се многу масортиски Евреи, еврејските заедници кои се сметаат себеси за ортодоксни се обично обединети преку разновидно, но заедничко *хашкафичко* потекло од периодот 1818-1821 година.

## Развој
Концептот на ортодоксија претпоставува одреден степен на договорена културна стандардизација – систем на општествени норми – преку кој мислењето може да разликува „точно“ верување или доктрина од нивните „неточни“ еквиваленти. Таму каде што светогледите или религиозните чувства не развиле стандардизирани, општоприфатени системи на размислување, ортодоксијата не може да се вкорени. Развојот на пишувањето го олеснил постепениот канонизам на пишаните списи и наднационалните филозофии во сè помонотеистичкиот аврамски Близок Исток, но традициите на писменост во Јужна Азија и во Источна Азија не го спречиле растот на религиозниот и политичкиот плурализам. Средновековна Европа и постколонијалниот Запад доживеале пресврт – кој потоа се проширил и на други места – кон принуден интерес за системите на верувања на поединецот (макартизмот е пример за врв во овој тренд) и за нивно регулирање или „корекција“ преку општествена контрола – во интерес на идеолошката чистота и хомогеноста на државата.

## Наводи

### Цитати

### Извори

* 
* 
* 

## Надворешни врски

* 
Категорија:Верски поими
Категорија:Верски учења и доктрини
Даниел Жефарович

**Даниел Ритер фон Жефарович** познат повеќе како **Даниел Жефарович** (; Солун, 1736 — Виена, 3 мај 1806) — австриски политичар и композитор со македонско потекло, внук на македонскиот уметник Христофор Жефарович и син на Тереза Марија Жефарович. Значаен благородник во Виена покрај втората половина на XVIII век. Со 27 годишна политичка кариера во Австроунгарија неговите придонеси биле забележани од тогашниот крал Јосиф II од Хабсбуршка династија. После смртта на Христофор тој го наследи неговиот имот.

## Животопис
Роден во големиот град Солун, тогаш дел од Отоманското Царство. Син е на Тереза Марија Жефарович, сестра на Христофор Жефарович. Околу или пред 1760 година Тереза заедно со нејзиниот син се преселиле во Виена, тогаш дел од Австроунгарија. Мајка му се занимавала со композиции додека Даниел повеќе се насочил кон политиката. Семејството Жефарович стигнале во Виена преку Банат и Унгарија. Во 1758 година ги почнува неговите политички дејности кога станал дел од градскиот совет. За да ја постигне оваа функција морал да се откаже од неговата православна вероисповед и се прекрстил во католичка црква. Во советот тој брзо станал значаен член поради неговото знаење на Балканот.

После смртта на мајка му Даниел бил најверојатно присвоен од чичко му Христофор Жефарович. Во тестаментот на Христофор кога починал Даниел го наследил неговиот имот во Виена. За време на неговиот мандат во советот му било понудено да помогне во организирањето на трговската гранка на градот. Со помош од Џохан вон Фрајс тие станале значајни економисти во градот. Поради неговите успеси Жефарович бил назначен за секретар на австрискиот министер на економија. Во 1777 година бил прогласен за краен советник. Заедно со Фрајс отвориле независна трговска фирма каде што продавале производи преку реката Дунав и Црното море со Отоманското Царство и Русија.

Помогнал во преселувањето на 500 семејства со потекло од Егејска Македонија. Голем дел од нив биле Грци но имало значаен број и на Македонци. Голем дел од тие семејства подоцна станале дел од буржоазијата. Во 1782 година поради неговите соодветни придонеси во развитокот на државата кралот Јосиф II од Хабсбуршка династија го прогласил Даниел како дел од  благородништвото со свој семеен грб и знаме. Имал многу деца и многу од нив станале значајни фигури во Австрија и Германија. Еден од нив, Виктор Жефарович, подоцна станал германски хемичар.

## Поврзано

* Христофор Жефарович

## Наводи


Категорија:Луѓе од Солун
Категорија:Родени во 1736 година
Категорија:Починати во Виена
Категорија:Починати во 1806 година
Категорија:Македонски политичари
Категорија:Австриски политичари
Категорија:Македонски економисти
Категорија:Австриски економисти
Категорија:Македонски католици
Категорија:Македонски трговци
Категорија:Германски економисти
Категорија:Германски политичари
Категорија:Македонски музичари
Категорија:Германски музичари
Категорија:Австриски музичари
Бојана Илкоска-Аврамоска

**Бојана Илкоска-Аврамоска** ( во  — ) — учесник во НОВ на Македонија.

## Животопис
Од 1943 година учествувала во заднината на НОД во селото. Во мај 1944 година била избрана за член на СКОЈ. Работела на организирање на младинците во селото и околните села, а самата раководела со младински актив со кој собирала народна помош. Била вклучена и во курирската служба на партизанската печатница „Гоце Делчев“. Во септември 1944 година била примена за член на КПМ, а во октомври истата година била избрана за член на општинското партиско поверенство во селото Ростуше.

## Наводи

Категорија:Учесници во НОБ
Категорија:Жени во НОБ
Ѓурѓа Илковска

**Ѓурѓа Трајан Илковска** ( во  — ) — учесник во НОВ на Македонија.

## Животопис
Од 1941 година учествувала во НОД. Нејзиниот стан бил користен за илегални состаноци и чување на илегален материјал. Повремено престојувале илегалци. Во 1942 година нејзината активност меѓу жените се зголемила не само во нејзиното село туку и во селата Кочиште и Растојца. Организирала жени за плетење топла облека за партизанскиот одред „Питу Гули“, месела леб и се грижела околу снабдувањето на Одредот со прехранбени артикли. Во 1943 година била често ползувана како курир. Кај неа отседнувале партизански курири. Од
септември 1944 година работела на формирањето одбори на АФЖ по селата.

## Наводи

Категорија:Учесници во НОБ
Категорија:Жени во НОБ
Аца Илова

**Аца Георгиева Илова** ( во  — ) — учесник во НОВ на Македонија.

## Животопис
Делувала во селото од мај 1943 година, а со формирањето на партизанската болница во Шешково нејзината активност
се зголемила.

## Поврзано

* Цвета Илова

## Наводи

Категорија:Учесници во НОБ
Категорија:Жени во НОБ
Грозда Илова

**Грозда Илова** ( во  — ) — учесник во НОВ на Македонија.

## Животопис
Капитулацијата на кралството Југославија ја затечува во селото. Веднаш станала симпатизер на НОД, а од 20 јули 1943 година станала активен учесник на движењето во заднината. Собирала облека и
храна, плетела чорапи. Чувала илегалци, разнесувала пошта, преврзувала и негувала ранети борци.

## Наводи

Категорија:Учесници во НОБ
Категорија:Жени во НОБ
Неда Илова

**Неда Илова** ( во  — ) — учесник во НОВ на Македонија.

## Животопис
Делувала во селото Дреново од април 1943 година. Собирала народна помош од селото и од околните
села. Месела леб, со својот добиток пренесувала храна и оружје до партизанската база. Од декември 1944 станала секретатр на АФЖ.

## Наводи

Категорија:Учесници во НОБ
Категорија:Жени во НОБ
Брза железница

[мини|255x255пкс|Брзи возови на Кинеската железница на железничката станица Пекинг Чаојанг; [Народна Република Кина|Кина ја има најразвиената мрежа на брзи железници во светот.]]
**Брза железница** () — вид железничка превозна мрежа што користи возови што се движат значително побрзо од традиционалните, користејќи вграден систем од специјализиран железнички возен парк и посветени пруги. Иако не постои единствена определба или стандард што се применува насекаде низ светот, линиите изградени за брзини од најмалку 250 км/ч или надградените линии со брзина од најмалку 200 км/ч обично се сметаат за брзи.

Македонија има планови за воведување на брзи возови.

Брзите возови најчесто сообраќаат на пруги со стандарден колосек со непрекинато заварени шини, на посебни траси без вкрстувања на исто ниво и со големи полупречници на кривините. Меѓутоа, одредени региони со пошироки постоечки пруги, вклучувајќи ги Русија и Узбекистан, се обиделе да развијат мрежа на брза железница со руски колосек. Не постојат брзи железници со тесен колосек. Земјите чија постоечка мрежа е целосно или претежно со различен колосек од 1435 мм — вклучувајќи ги Јапонија и Шпанија — честопати избирале да ги градат своите брзи линии со стандарден колосек наместо со постоечкиот.

## Наводи

## Надворешни врски

* US  high-speed rail Association official site
* UIC:  high-speed rail
* World's fastest high-speed trains in commercial operation
* Progress with Railway Interoperability in the European Union 2013 Biennial Report 
* Train speed test - official site

__СОСОДРЖИНА__
__ИНДЕКС__

Категорија:Големобрзинска железница
Категорија:Јапонски пронајдоци
Битврѓа

**Битврѓа** () е населено место во општината Сурдулица, Пчињски Управен Округ, Србија. Според пописот од 2022 година имало 5 жители.

## Поврзано
* Сурдулица
* Пчињски Управен Округ
* Јужна Србија

## Наводи

Категорија:Сурдулица
Категорија:Населени места во Јужна Србија
Цвета Илова

**Цвета Илова** ( во  — ) — учесник во НОВ на Македонија.

## Животопис
Од 15 јануари 1943 година активно и организирано учествувала во НОД во селата Возарци, Дреновско. Земала активно учество во сите акции што ги спроведувала КПМ во селото, собирала народна помош, печела леб, перела облека, пренесувала пошта и др.

## Поврзано
* Аца Илова

## Наводи

Категорија:Учесници во НОБ
Категорија:Жени во НОБ
Перунова секира

**Перунови секири**, исто така наречени „амајлии во облик на секира“ — археолошки артефакти што се носат како приврзок и се обликувани како бојна секира во чест на Перун, врховното божество на старата словенска вера. Тие соодветствуваат на нордиските амајлии Мјелнир. Најчесто се наоѓаат во денешна Србија, Русија, Украина, Белорусија, Полска, Литванија, Латвија и делови од Скандинавија. Врската со словенскиот претхристијански бог Перун ја направил В.П. Даркевич, иако некои автори претпочитаат поврзување со нордиската материјална култура.

## Опис на амајлијата
десно|мини| Цртежи на словенски амајлии од секири врз основа на археолошки наоди кои датираат помеѓу 11 и 12 век.
[десно|мини| Современа амајлија „Перунова секира“, заснована на наод од хазарската тврдина [Саркел, ископана во 1930-тите. Киевска Русија ја контролирала тврдината од 965 до 12 век.]]
Оските се со должина од 4 до 5,5 см и ширина на сечилото од 2,8 до 4 см. Бронзата е најчестиот материјал за нивна изработка. Повеќето се датирани помеѓу 11-ти и 12-ти век, а собрани се над 60 примероци.

Низ цела Русија и нејзините граници се пронајдени два основни обрасци на секирата.

Примероците од двата обрасцик вклучуваат дупка во средиштето на сечилото, а двата се украсени со цик-цак линии, кои претставуваат молња или, поверојатно, подражаваат инкрустирани украсни шеми на вистински секири, близу до работ на сечилото.

; Тип 1
:
: Првиот тип е брадеста секира (долната страна на сечилото е издолжена) со рамна горна страна. Наликува на бојна секира. На долната страна од секирата обично е присутно испакнување во облик на копче. Овие секири се украсени со кругови, за кои се верува дека претставуваат небесни тела.

; Тип 2
:
: Вториот тип се одликува со симетричен облик и широко сечило. Слично на копчето од првиот тип, вториот има две роговидни испакнатини, дијаметрално спротивни на горната и долната страна.

## Поврзано
* Словенска домородна вера
* Стара словенска вера
* Перун
* Велес (бог)

## Наводи

Категорија:Видови археолошки артефакти
Категорија:Секири
Категорија:Верски симболи
Категорија:Стара словенска вера
Панда Илова

**Панда Илова** ( во  — ) — учесник во НОВ на Македонија.

## Животопис
Делувала во селото Ресава од декември 1942 година, иако била мајка на четири малолетни деца. Чувала борци од Велешкиот, а потоа и од Тиквешкиот партизански одред. Кај неа се одржувале илегални состаноци. Бугарската полиција поради откривањето на нејзината
дејност заедно со децата ја изложила на терор.

## Наводи

Категорија:Учесници во НОБ
Категорија:Жени во НОБ
Милион Манхуф

**Милион Елџенаи Левинио Манхуф** (роден на 3 јануари 2002, во Бемстер) — холандски фудбалер, напаѓач на  и на холандската репрезентација под 21 година.

## Биографија
Роден во Бемстер, Северна Холандија, тој има суринамско потекло по неговиот татко и индонезиско по неговата мајка. Неговиот татко, Мелвин Манхуф, е поранешен борец во мешани боречки вештини, спорт со кој се занимавал и Милион пред да одлучи да се фокусира на фудбалот.

## Клупска кариера
### Витесе
Својата фудбалска кариера ја започнал на 4-годишна возраст, играјќи младински фудбал за неколку екипи пред да се приклучи на Витесе на 15-годишна возраст. Тој се приклучил на првиот тим во сезоната 2020–2021, дебитирајќи во Ередивиси во поразот со 2–1 на гостински терен од Ајакс. Манхуф постигнал два гола во 20 настапи во својата прва професионална сезона, стигајќи со Витесе до плејоф натпреварите за Европските турнири, каде загубиле од Аз Алкмар. За време на сезоната 2022–2023, тој станал еден од клучните играчи на Витесе, постигнувајќи девет гола во 34 настапи и освојувајќи ја наградата за играч на годината на клубот. Следната сезона,  Витесе се соочил со финансиска криза, па така наоѓајќи се на дното на првенствената табела клубот бил приморан да ги продава некои од своите најдобри играчи меѓу кои бил и Манхуф кој во средината на сезоната заминал во Англија. 

### Стоук Сити
На 1 февруари 2024, Манхуф потпишал триипол годишен договор со англискиот клуб од Чемпионшип, Стоук Сити. Дебитирал за *„грнчарите“* на 10 февруари 2024 година, во поразот од 3–1 од Блекбурн Роверс. Додека тимот се борел за опстанок, кон крајот на сезоната, Манхуф постигнал важни голови против  и . Во последното коло од првенството, тој постигнал два гола во победата од 4–0 против Бристол Сити, помагајќи му на Стоук да ја оствари целта и да остане во лигата завршувајќи на 17-тото место.

Манхуф бил станарден првотимец и во сезоната 2024–2025, играјќи 38 натпревари и постигнувајќи седум гола во првенството и Лига купот.

## Репрезентативна кариера
Манхуф ја претставувал Холандија во неколку младински репрезентации.

Во јуни 2025 година, бил повикан во репрезентацијата на Холандија под 21 година од селекторот Михаел Рејзигер за Европското првенство во категоријата одржано во Словачка. Тој ги одиграл сите пет натпревари за *„Jong Oranje“* на турнирот, на кој стигнале до полуфиналето во кое биле поразени од Англија со 2-1.

## Статистика
### Клупска статистика

## Наводи

## Надворешни врски

*Милион Манхуф на soccerway
*Милион Манхуф на transfermarkt
*Милион Манхуф на espn
*Милион Манхуф на whoscored

Категорија:Живи луѓе
Категорија:Холандски фудбалери
Категорија:Фудбалери на ФК Витесе
Категорија:Фудбалери на ФК Стоук Сити
Категорија:Родени во 2002 година
Твоја Македонија

**Твоја Македонија** — коалиција формирана од страна на ВМРО-ДПМНЕ за парламентарните избори во 2024, составена од 24 политички субјекти и организации. 

Меѓу 24-те политички субјекти се Социјалистичката партија на Македонија, Демократскиот сојуз на Павле Трајанов кој прв ја напушти СДСМ, потоа Достоинство на Стојанче Ангелов и Обединети за Македонија на Љубе Бошковски. 

## Резултати од избори
На парламентарните извори во 2024 година, коалицијата освоила 436.036 гласа, односно 44.51% од гласовите и освоиле 58 пратенички места.  ВМРО-ДПМНЕ, со „Вреди“ и Движење ЗНАМ - За наша Македонија составија влада , од кои 13 министерства се на  ВМРО-ДПМНЕ, 6 се на „Вреди“, 2 на ЗНАМ, и по 1 на СПМ, Демократската партија на србите во Македонија и Демократски сили на Ромите.
Драчевска Околија

**Драчевска Околија** ― поранешна околија во Македонија, која постоела во периодот 1945-1947.

## Историја
Драчевската Околија била основана во 1945 година. Таа била дел од Скопскиот Округ и седиште на околијата било во Драчево. Нејзини составни месни народни одбори (општини) биле Батинци, Вражале, Гара Зелениково, Говрлево, Горно Количани, Горно Лисиче, Гумалево, Долно Количани, Драчевица, Драчево, Држилово, Елово, Зелениково, Јаболци, Морани, Палиград, Патишка Река, Ракотинци, Сопиште, Студеничани, Умово, и Цветово. Во 1947 година, според новата административна поделба, Драчевската Околија била укината на сметка на новата Скопска Околија.

## Наводи
Валандовска Околија

**Валандовска Околија** ― поранешна околија во Македонија, која постоела во периодот 1945-1947.

## Историја
Валандовската Околија била основана во 1945 година. Таа првично била дел од Штипскиот Округ, но потоа била префрлена во Велешкиот Округ и седиште на околијата било во Валандово. Нејзини составни месни народни одбори (општини) биле Башибос, Брајковци, Валандово, Грчиште, Дедели, Дорломбос, Јосифово, Казандол, Мемешли, Николиќ, Нов Дојран, Пирава, Плавуш, Прстен, Севендекли, Удово, Фурка, и Чепели. Во 1947 година, според новата административна поделба, Валандовската Околија била укината на сметка на соседната и проширена Гевгелиска Околија.

## Наводи
Анѓа Иловска

**Анѓа Иловска** ( во  —  во ) — учесник во НОВ на Македонија.

## Животопис
Во нејзиниот дом се одржувале илегални состаноци, престојувале илегалци, а извесно време била сместена и партиската техника.
Нејзината куќа била позната како сигурно илегално засолниште затоа таму доаѓала и врската за заминување во партизани.

## Наводи

Категорија:Учесници во НОБ
Категорија:Жени во НОБ
Сувојница

**Сувојница** е населено место во општината Сурдулица, Пчињски Управен Округ, Србија. Според пописот од 2022 година имало 696 жители.

## Поврзано
* Сурдулица
* Пчињски Управен Округ
* Јужна Србија

## Наводи

Категорија:Сурдулица
Категорија:Населени места во Јужна Србија
Крста Илиовска

**Крста Петковска Илиовска** ( во  — ) — учесник во НОВ на Македонија.

## Животопис
Од летото 1943 година учествувала во НОД како работник во заднината.

## Наводи

Категорија:Учесници во НОБ
Категорија:Жени во НОБ
Темјана Иловска

**Темјана Иловска** ( во  — ) — учесник во НОВ на Македонија.

## Животопис
Од 1942 година станала член на воспитна група. Во нејзиниот дом се одржувале состаноци на воспитната група во која членувала. Кон крајот на 1943 година била избрана за член на КПМ. Бидејќи целото нејзино семејство учествувало во НОВ, во нивниот
дом престојувале илегалци. а Месниот Комитет на КПМ, одржувал состаноци. Темјана повремено била ангажирана за одржување на врски во градот и пренесување на илегален материјал.

## Наводи

Категорија:Учесници во НОБ
Категорија:Жени во НОБ
Милка Илоска

**Милка Илоска** ( во  — ) — учесник во НОВ на Македонија.

## Животопис
Во нејзината куќа во Дебар се одржувале илегални состаноци од декември 1942 година. Собирала народна помош и учествувала во сите акции на жените и младината од градот.

## Наводи

Категорија:Учесници во НОБ
Категорија:Жени во НОБ
Љубица Илоска

**Љубица Илоска** ( во  — ) — учесник во НОВ на Македонија.

## Животопис
Од 1942 година заедно со својата јатрва Анѓа учествувала во заднината на НОД. Била член на воспитна група
и дисциплинирано ги извршувала задачите што и биле поставени.

## Наводи

Категорија:Учесници во НОБ
Категорија:Жени во НОБ
Милица Илоска

**Милица Илоска** ( во  — ) — учесник во НОВ на Македонија.

## Животопис
Од 1943 година била член на воспитна гpyпa. Повремено била ползувана во вршењето на курирска работа. Растурала илегален материјал низ градот и доставувале материјали од Месниот Комитет на КПМ до партиската организација во Гостивар.

## Наводи

Категорија:Учесници во НОБ
Категорија:Жени во НОБ
Џеврие Имаме

**Џеврие Имаме** ( во  — ) — учесник во НОВ на Македонија.

## Животопис
Од почетокот на 1943 година учествувала во заднината на НОД во родниот град. Hejзиниoт дом бил сигурно илегално засолниште и во него престојувале илегалци. Се чувало оружје, санитетски материјал и дел од собраната народна помош.

## Наводи

Категорија:Учесници во НОБ
Категорија:Жени во НОБ
Марика Индева

**Марика Старовиќ Индева** ( во  — ) — учесник во НОВ на Македонија.

## Животопис
Го помагала НОД во заднината од 1943 година до 1945 година во Егејска Македонија. Во март 1943 година била примена
за член нa младинската организација ЕПОН во Гуменџе. Во јуни истата година станала член на КПГ. Работела на омасовувањето на младинската организација ЕПОН, собирала оружје, храна и други. Во декември 1943 година била борец на Пајак Планина, но наскоро се вратила во Гуменџе и продолжила илегално да го помага НОД до 25 март 1945 година кога се префрлила на територијата во Југославија.

## Наводи

Категорија:Учесници во НОБ
Категорија:Жени во НОБ
Ратка Инадеска

**Ратка Никола Инадеска** ( во  — ) — учесник во НОВ на Македонија и носител на Партизанска споменица од 1941 година.

## Животопис
десно|мини|200x200пкс|Ратка Инадеска е носител на Партизанската споменица 1941.
Во времето на окупацијата живеела во Скопје. Во НОД учествувала од април 1941 година. Веќе во мај била член на СКОЈ. Во нејзиниот дом престојувале илегалци, на кои им била врска и ги префрлала од едно на друго место. Во октомври 1941 година во нејзиниот дом била сместена партиската техника и од тој настан нејзината дејност била сврзана со историјата на техниката. Во декември 1942 година работела во партизанската печатница „Гоце Делчев“ во селото Битуше. Во декември 1943 година била борец на партизанскиот одред „Јане Сандански“. Во јануари 1944 година повлечена е на работа во заднината во селото Ростуше. Hосител е на Партизанска споменица 1941 и повеќе одликувања.

## Наводи

Категорија:Учесници во НОБ
Категорија:Жени во НОБ
Категорија:Носители на Партизанска споменица од 1941
Софија Инадеска

**Софија Инадеска** ( во  — ) — учесник во НОВ на Македонија.

## Животопис
Од март 1944 година како член на одборот на АФЖ учествувала во заднината на НОД. Собирала народна помош, изработувала
топла облека за борците во НОВ и ПОМ и повремено била користена како курир.

## Поврзано

* Митре Инадески

## Наводи

Категорија:Учесници во НОБ
Категорија:Жени во НОБ
Мара Исаева

**Мара Исаева** ( во  —  во ) — учесник во НОВ на Македонија.

## Животопис
Учествувала во заднината на НОД од 1943 година. Нејзиниот дом служел за јавка при испраќањето во единиците на НОВ и
ПОМ. Исто така се одржувале и состаноци на Месниот Комитет на КПМ и СКОЈ, а престојувале и поголем број илегалци.
Била под сомневање на полицијата, затоа честопати биле вршени претреси. Во октомври 1944 година при една блокада во градот, во извршениот претрес била откриена земуницата во нејзиниот дом, а Мара била убиена на прагот од својата куќа.

## Наводи

Категорија:Учесници во НОБ
Категорија:Жени во НОБ
Дола Исајановска

**Дола Исајановска** ( во  — ) — учесник во НОВ на Македонија.

## Животопис
Учествувала во заднината на НОД од јуни 1943 година како член на младинска воспитна група. Собирала и подготвувала храна
за борците кои престојувале во селото. Работела и во шивачката работилница која била формирана во селото со создавањето на слободната територија во западна Македонија, есента 1943 година и изработувала топла облека за бopцитe на НОВ и ПОМ.

## Поврзано

* Темјана Исајановска

## Наводи

Категорија:Учесници во НОБ
Категорија:Жени во НОБ
Темјана Исајановска

**Темјана Исајановска** ( во  — ) — учесник во НОВ на Македонија.

## Животопис
Со создавањето на слободната територија во западна Македонија била вклучена во работата на шивачкзта работилница, што есента 1943 година била формирана во селото Врбјани за потребите на НОВ.

## Поврзано
* Дола Исајановска

## Наводи

Категорија:Учесници во НОБ
Категорија:Жени во НОБ
Врањска Бања

**Врањска Бања** е бања и седиштето на истоимената градска општина во градот Врање, Пчињски Управен Округ, Србија. Според пописот од 2022 година имало 4.260 жители. Во општината живеат 7.538 луѓе. Бања има најтопла минерална водата во Европа со 111&nbsp;°C.

## Населени места
Населби во општината: Бабина Пољана, Бујковац, **Врањска Бања**, Дуга Лука, Изумно, Клисурица, Корбевац, Корбул, Крива Феја, Кумарево, Лева Река, Липовац, Несврта, Паневље, Првонек, Превалац, Себеврање, Сливница, Стари Глог, Топлац, Црни Врх.

мини|центар|250п|Карта на градска општината Врањска Бања

## Поврзано
* Врање
* Пчињски Управен Округ
* Јужна Србија

## Наводи

## Надворешни врски
* Specijalna bolnica za rehabilitaciju Vranjska Banja 


Категорија:Општини во Врање
Категорија:Градови во Јужна Србија
Категорија:Бањи во Србија
Ѕвезда Исаковска

**Ѕвезда Исаковска** ( во  — ) — учесник во НОВ на Македонија.

## Животопис
Покрај своите пет деца, кои биле активни учесници во НОВ и комунисти, таа од почетокот на вооруженото востание активно учествувала во заднината на НОД. Конспиративна и верна, била ползувана за одржување на врската со Околискиот Комитет на КПМ - Гостивар и обратно. Во есента 1944 година била избрана за член на Одборот на АФЖ во селото.

## Наводи

Категорија:Учесници во НОБ
Категорија:Жени во НОБ
Зорка Ицева

**Зорка Ицева** ( во  —  во ) — учесник во НОВ на Македонија.

## Животопис
Со почетокот на вооруженото востание аткивно учествувала во заднината на НОД во родниот град. Бидејќи нејзиниот cин Ацо Ицев, бил еден од организаторите на НОВ на Тиквешкиот терен таа била активно вклучена во одржувањето на врските меѓу илегалците во градот и се грижела за обезбедувањето на храна и облека за партизанскиот одред „Добри Даскалов“. Пренесувала оружје и била позната како храбра партизанска мајка.

## Наводи

Категорија:Учесници во НОБ
Категорија:Жени во НОБ
Марија Ичкова

**Марија Ичкова** ( во  — ) — учесник во НОВ на Македонија.

## Животопис
Од 1941 година заедно со целото семејство учествувала во НОД. Во нејзиниот дом се чувало дел од собраната народна помош и
воен материјал што бил потребен за единиците на НОВ и ПОМ, а особено за партизанскиот одред „Сава Михајлов“. Во нејзиниот дом наминувале и партизански курири кои ги снабдувала со храна и облека. Била изложена на терор од бугарската полиција и контрачетниците. Како партизанска мајка, заедно со сопругoт, биле затворени и во јуни 1943 година интернирани во Бугарија.

## Наводи

Категорија:Учесници во НОБ
Категорија:Жени во НОБ
Луна Ишах

**Луна Елиезер Ишах-Лили** ( во  — ) — учесник во НОВ на Македонија.

## Животопис
Од почетокот на 1942 година била член на СКОЈ, Раководела со повеќе младински воспитни групи, собирала нарадна помош и меѓу еврејската младина ја ширела идејата за организирана борба против фашизмот. На 11 март 1943 година со група младинци успеала да побегне од блокадата во Битола и се засолнала вo Грција. Успеала да се поврзе со НОВ на Грција и Македонија. Од 1944 година била борец во Втората македонска ударна бригада.

## Поврзано

* Хелена Ишах
* Депортација на Евреите од Македонија

## Наводи

Категорија:Учесници во НОБ
Категорија:Жени во НОБ
Хелена Ишах

**Хелена Хедвеги Ишах** ( во  — ) — учесник во НОВ на Македонија.

## Животопис
Таа била лекар. Во времето на вооруженото востание живеела во Битола и како лекар веднаш се вклучила во заднината на НОД, организирајќи обучување на жени и скоевки за давање на прва помош. Позната
била како антифашистички борец н била активна во собирањето на народна помош, а особено во снабдувањето на НОВ со санитетски материјал. Како лекар од еврејско потекло била мобилизирана од бугарската окуnациона власт и под постојано, набљудување на полицијата.

## Поврзано
* Луна Ишах
* Депортација на Евреите од Македонија

## Наводи

Категорија:Учесници во НОБ
Категорија:Жени во НОБ
Благородна Јаворац

**Благородна Јаворац** ( во  — ) — учесник во НОВ на Македонија.

## Животопис
На 17 ноември 1944 година стапила во единиците на НОВ и ПОМ - воено подрачје Тетово, стрелачки баталјон. Учествувала во собирање оружје и друг материајл заробено од Албанците по ослободувањето на Тетово.

## Наводи

Категорија:Учесници во НОБ
Категорија:Жени во НОБ
Бабина Пољана (Врање)

**Бабина Пољана** (поранешмо име *Српска Бабина Пољана*) е населено место во градска општината Врањска Бања во градот Врање, Пчињски Управен Округ, Србија. Според пописот од 2022 година имало 6 жители. Бабина Пољана било единствено село до 1878 година кога е разделено со српско-турска граница на  Бабина Пољана во Врањско (Кнежевина Србија) и Бабина Пољана во Трговишко (Османско Царство). Од тогаш се води како посебна населба.

мини|центар|200п|Бабина Пољана во карта на Србија од 1894 година

## Поврзано
* Бабина Пољана (Трговиште)
* Врањска Бања
* Пчињски Управен Округ
* Јужна Србија

## Наводи

Категорија:Врањска Бања
Категорија:Населени места во Врање
Категорија:Населени места во Јужна Србија
Категорија:Населени места во Вардарска Македонија
Организирана религија

[мини| Свештениците ги положуваат рацете врз ординантите за време на римокатоличкиот обред на ракополагање. [Римокатоличка црква|Католичката црква, најголемата христијанска деноминација, е пример за организирана религија.]]
**Организирана религија**, позната и како **институционална религија** — религија во која системите на верување и обредите се систематски уредени и формално воспоставени, обично преку официјална доктрина (или догма), хиерархиска или бирократска лидерска структура и кодификација на облиците на правилно и несоодветно однесување.

## Дефиниција
Организираната религија се разликува од пошироката идеја за религијата, особено во антропологијата, социологијата и филозофијата. Американскиот филозоф Вилијам Џејмс сметал дека организираната религија е различна и секундарна во однос на религијата сама по себе, наведувајќи дека „од религијата во смислата во која ја сфаќаме, теологиите, филозофиите и црковните организации можат секундарно да растат“. Џејмс понатаму коментира дека основните елементи на „институционалната религија“ се „обожување и жртвување, процедури за работа врз диспозициите на божеството [*т.е.*] теологија и церемонии и црковна организација“.

## Примери
Аврамските религии во голема мера се сметаат за организирани (вклучувајќи ги христијанството, исламот, јудаизмот и бахаизмот).

Религиите кои не се организирани религии, или се само лабаво организирани, вклучуваат неколку источни религии како што се конфучијанството, шинтоизмот, и некои видови будизам, вклучувајќи го и секуларниот будизам. Исто така, генерално се исклучени домородните и народните религии, како што се анимизмот, корејскиот шаманизам, африканските традиции како Санската религија, религиите на американските староседелци, и старонордиската религија, како и одредени нови религиозни движења како неопаганството и растафаријанството.

Хиндуизмот не е организирана религија во одредени смисли, особено поради недостатокот на централна структура на моќ. Сепак, оваа дефиниција е спорна, бидејќи децентрализацијата обично не е единствениот фактор што се зема предвид при дефинирањето на организираните религии. Хиндуизмот е исто така комплициран од фактот што многу научници го сметаат за збирка од разновидни духовни традиции, а не за единствена обединета религија.

## Наводи

Категорија:Религиозни верувања, традиции и движења
Буштрање (Врање)

**Буштрање** (поранешно име *Велико Буштрање*) е населено место во градот Врање, Пчињски Управен Округ, Србија. Според пописот од 2022 година имало 330 жители. Велико Буштрање е до 1878 година имало својата махала Мало Буштрање, кое е раздвоено со српско-турска граница. Од тогаш е Мало Буштрање (Османско Царство) посебна населба.

## Поврзано
* Буштрање (Бујановац)
* Врање
* Пчињски Управен Округ
* Јужна Србија

## Наводи

Категорија:Населени места во Врање
Категорија:Населени места во Јужна Србија
Категорија:Населени места во Вардарска Македонија
Лејка

[мини|Лејка во етнолошката поставка на [Народен музеј на Топлица|Народниот музеј на Топлица]]
**Лејка** или **црпка** – сад за леење вода што се употребувал во минатото, направен од плодот на едногодишното растение Lagenaria vulgaris од семејството тикви, кој е во облик на круша.  Служела за пиење на вода, и таа се користела дома или стоела кај кладенецот или на бунарот, но имале слаб квалитет и кратко се користеле.  Се садела во бостан, пченка и бавчи. Кога ќе созреела, се берела и се оставала на сонце и ветер да се исуши. Потоа се ставала во ѓубре каде што стоела 7-8 дена за да ѝ излезе горчливоста. Се отворал отвор на горната страна во вид на круг, се чистрл внатрешниот дел и садот за црпење вода бил подготвен. 

## Преносно значење
Во преносно значење зборот се користи за главата на човек, особено во пејоративен облик. Примери:
**Многу му фаќа лејката.*
**Не му фаќа лејката.*

## Наводи

Категорија:Садови за течности
Категорија:Садови за пиење
Железнички возен парк

[мини|254x254пкс|Разновиден железнички возен парк на станица во регионот Хановер, [Германија.]]
**Железнички возен парк** или **железнички подвижен состав** — железнички превозни средства наменети за обезбедување железнички товарен и патнички превоз и за работење на железничката инфраструктура.

Железничкиот возен парк на станичните железнички пруги треба да се поставува во границите на корисната должина на железничката пруга.

Возниот парк вклучува локомотиви, товарни вагони, патнички вагони со локомотивен погон, моторни возови, како и различен посебен железнички возен парк. Единица на железничкиот возен парк се сметаат поединечна локомотива, вагон, моторен вагон, дресина, мал самоподвижен железнички вагон и самоподвижен патнички вагон.

Возовите, вагоните и посебниот железнички возен парк што стојат на станичните железнички пруги без локомотива мораат да бидат сигурно обезбедени од движење со кочници, стационарни уреди за обезбедување на вагони, рачни сопирачки или други средства за обезбедување.

Возниот парк е неопходен за превоз на товар и патници. Тој се дели на самоподвижен (кој се движи самостојно), и влечен (вагони што се прикачуваат на него).

## Наводи

## Надворешни врски


Категорија:Железнички сообраќај
__СОСОДРЖИНА__
__ИНДЕКС__
Шинобус

мини|258x258пкс|Западногермански шинобус DB VT 98
**Шинобус** — лесно железничко возило што дели многу аспекти од својата конструкција со автобусот, обично има автобуска каросерија (изворна или изменета) и четири тркала на фиксна основа, наместо на подвозја. Првично направени и развиени во текот на 1930-тите, шинобусите се развиле, добивајќи одлики слични на лесни моторни вагони.

Шинобусите се направени за употреба особено на пруги со слаб сообраќај, или во градскиот железнички сообраќај. Најмногу се користеле во земји како што се Германија, Италија, Франција, Обединетото Кралство и Шведска.

Денес, шинобусите се заменуваат со современи дизајни на лесни дизел-погонски единици (ДПЕ) шински вагони и со брзи трамваи. Современите дизел-електрични шински вагони, кои можат да се движат споени како повеќе единици, како што се Stadler RS1, RegioSprinter од Siemens или наследникот Siemens Desiro, ја делат улогата и спецификациите со шинобусите (иако со подобрувања во поглед на бучавата, нископодножниот дизајн, ефикасноста на горивото, брзината и другите мерки), но за нив обично повеќе не се користи поимот „шинобус“.

## Конструкција
Шинобусот е обично двоосно возило со маса од околу 20 тона и приближно од 40 до 50 седишта. За да се зголеми капацитетот на возот, шинобусите можат да се поврзуваат еден со друг. Доколку е опремен со доволно моќен погонски систем и соодветни спојки (механички, сопирачки, електрични), шинобусот може да влече обични или соодветно прилагодени (на пр. опремени со кабина за машиновозачот) прикачени вагони. Повремено се градат и возни единици со конструкција типична за шинобус, составени од два или три вагони (обично 1-2 погонски вагони и 1 прикачен, при што кабините за машиновозачот се наоѓаат само во крајните вагони).

За да се олесни конструкцијата на шинобусот, во споредба со класичниот железнички возен парк, нашироко се користат елементи изработени од пластика и типични компоненти масовно произведени во автомобилската индустрија, а се откажува од класичните, масивни спојни уреди (или се користат спојки и браници со полесна конструкција).

## Наводи

## Надворешни врски

* Project «El Expreso Panamericano»

__СОСОДРЖИНА__
__ИНДЕКС__
Категорија:Железнички возила
Товарен вагон

мини|Разновидност на товарни вагони
**Товарен вагон** — железничко возило што се користи за пренос на товар.

## Развој
На почетокот на железничката епоха, првично речиси исклучиво се користеле двоосни товарни вагони од едноставен тип. Најчесто се употребувале покриени товарни вагони, отворени вагони со странични табли, како и рамни вагони (со и без држачи). Првично едноставните возила, со текот на времето, биле сѐ повеќе специјализирани за соодветниот товар и за објектите за товарење и растоварување.

Посебни вагони за ограничена употреба, конкретни товари или со посебни својства биле воведени уште околу 1850 г. како таканаречени приватни товарни вагони. Тука спаѓаат, меѓу другото, речиси сите цистерни вагони и многу изотермички вагони. Така наречените установи за изнајмување вагони набавувале многу од овие вагони и ги изнајмувале на фирмите што ги користеле.

## Наводи

## Надворешни врски

* DB goods wagons with Railion
* Comprehensive goods wagon photo archive
* German goods wagons from 1910 to 1945

Категорија:Железнички возила
Вагон

[мини|[Патнички вагон|Патнички вагони споени во воз]]
**Железнички вагон** — несамоподвижно (како по правило) превозно средство наменето за движење по шини или други патишта (моношини, маглев-пруги итн.) и (како по правило) се користи со локомотива (исклучок се вагон-секциите на патнички електрични и дизел-возови и самоподвижните железнички вагони, вклучувајќи ги и електровагоните. Имено, дизел- и електровозовите немаат потреба од локомотиви. Самоподвижните железнички вагони се самостојни превозни средства). Прототип е мала количка, претставувајќи кутија што се движела по дрвени шини во рудниците.

Вагонот е единица на железничкиот возен парк (на пример, и најчесто, железничкиот). Вагонот е наменет за превоз на товар или патници и е опремен со сите потребни уреди за нивен превоз и за вклучување на вагонот во составот на возот. Со изградба на вагони се занимаваат вагоноградбени претпријатија.

## Вагоните во Македонија
Железничкиот транспорт во Македонија има долга историја, започнувајќи со изградбата на првите пруги во доцниот XIX век, кога регионот бил дел од Отоманското Царство. Со текот на XX век, железничкиот возен парк, вклучувајќи ги и вагоните, бил дел од пошироките југословенски железнички системи, со набавки од различни европски производители и фабрики од поранешна Југославија.

По стекнувањето на независноста, акционерското друштво за железнички превоз МЖ транспорт го наследило возниот парк. Тој вклучува различни типови товарни и патнички вагони што се користат за домашен и меѓународен превоз на товар и патници. Во мигов, МЖ транспорт користи стандардни видови вагони како отворени, затворени, цистерни, платформски и изотермички вагони. Одржувањето и ремонтот на вагоните се врши во домашните работилници на МЖ, а дел од возниот парк е обновен преку набавки на нови или модернизирани вагони со цел да се подобри ефикасноста и да се задоволат современите стандарди за превоз. Во Македонија во мигов не постои фабрика за производство на вагони, па набавките се вршат од странство.

## Наводи

## Надворешни врски

* Вагони

* List of railroad car manufacturers by country 
* History of the Ralston Steel Car Company, Columbus, Ohio
* Paquette Railway Solutions, dealing with rolling stock and power
* US Air Force Guard Car G-50

Категорија:Железнички возила
Категорија:Железнички сообраќај
Метаксас (село)

**Метаксас** или **Метакса** () — село во Кожанско, Егејска Македонија, денес во општината Серфиџе на Кожанскиот округ во областа Западна Македонија, Грција. Населението брои 204 жители (2021).

## Географија и местоположба
Селото се наоѓа високо во планинита Добра, на 25 км јужно од градот Серфиџе, крај патот Негочани-Елевсина (ЕО3), на надморска височина од 1.060 м.

## Историја

### Во Отоманското Царство
Неговото население уште од порано има грчко потекло. Според османлиски дефтер од 1528 г. во Метаксас имало 119 домаќинства со 536 жители.

Во XIX век Метаксас било грчко село во Серфиџенската каза на Серфиџенскиот Санџак.

На Етнографската карта на Битолскиот Вилает од 1901 г. *Метакса* е претставено како чисто грчко село во Серфиџенската каза на Серфиџенскиот санџак со 85 куќи.

Според статистиката на грчкиот конзулат во Еласона, во 1904 г. во *Метаксас* (Μεταξάς) живееле 600 Грци христијани.

### Во Грција
По Балканските војни во 1913 г. селото е припоено кон Грција согласно Букурешкиот договор. Таа година тоа броело 814 жител, кои во 1920 г. се намалиле на 811 лица.

## Стопанство
Населението произведува жито, компири и други земјоделски производи, а поради поволни услови, доста внимание му се посветува и сточарството.

## Население

## Самоуправа и политика
Во 1918 година, селото станало самостојна општина, чиј атар зафаќал површина од 58 квадратни километри. Општината Метаксас била приклучена во општината Серфиџе во 1997 година, која била укината во 2011 година и станала дел од поголемата општина Серфиџе-Велвендо.

Селото припаѓа на општинската единица Серфиџе со седиште во истоименото гратче, која припаѓа на поголемата општина Серфиџе, во округот Кожани. Воедно, селото е дел од општинскиот оддел Метаксас, во кој е единствено село.

## Културни и природни знаменитости
**Цркви**

* Црква „Св. Димитриј“ — главна селска црква, подигната во 1848 г.

## Личности
**Родени во Метаксас**

* Анагностис Бизиотас — учесник во Грчката војна за независност
* Анастасиос Мицу, Јоанис Георгиу и Стерјос Мициу — учесници во Грчката војна за независност
* Фотис Јанкулас (? – 1925) — грчки разбојник

## Наводи

Категорија:Серфиџе